Author: koki
Last saved by: vavrovm
Company: Abyss Studios, Ltd.

Vyhodnotenie medzirezortného pripomienkového konania

Návrh koncepcie boja proti extrémizmu na roky 2011 - 2014 

Spôsob pripomienkového konania | 12. 5. – 18. 5. 2011 (skrátený postup z dôvodu  splnenia úlohy z uznesenia vlády SR )
Počet vznesených pripomienok, z toho zásadných | 47  / 10
Počet vyhodnotených pripomienok | 47
Počet akceptovaných pripomienok, z toho zásadných | 40  /  9
Počet čiastočne akceptovaných pripomienok, z toho zásadných | 0  /  0
Počet neakceptovaných pripomienok, z toho zásadných | 7  /  1
Rozporové konanie (s kým, kedy, s akým výsledkom) | Rozporové konanie – 26. 5. 2011 medzi MV SR a sekciou ľudských práv a rovnakého zaobchádzania Úradu vlády SR (na expertnej úrovni) – rozpor bol odstránený.
Počet odstránených pripomienok | 1
Počet neodstránených pripomienok | 0

Sumár  vznesených pripomienok podľa subjektov:

Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1. | Ministerstvo spravodlivosti Slovenskej republiky | 3 (1o,2z) | | |
2. | Ministerstvo financií Slovenskej republiky | 3 (1o,2z) | | |
3. | Ministerstvo kultúry Slovenskej republiky | 11 (9o,2z) | | |
4. | Ministerstvo hospodárstva Slovenskej republiky | | | x |
5. | Ministerstvo dopravy, výstavby a regionálneho rozvoja Slovenskej republiky | | | x |
6. | Ministerstvo pôdohospodárstva a rozvoja vidieka Slovenskej republiky | | | x |
7. | Ministerstvo obrany Slovenskej republiky | 1 (1o,0z) | | |
8. | Ministerstvo zahraničných vecí Slovenskej republiky | 1 (1o,0z) | | |
9. | Ministerstvo práce, sociálnych vecí a rodiny Slovenskej republiky | | | x |
10. | Ministerstvo životného prostredia Slovenskej republiky | | | x |
11. | Ministerstvo školstva, vedy, výskumu a športu Slovenskej republiky | 8 (7o,1z) | | |
12. | Ministerstvo zdravotníctva Slovenskej republiky | 1 (0o,1z) | | |
13. | Úrad vlády Slovenskej republiky | | | | x
14. | Štatistický úrad Slovenskej republiky | | | x |
15. | Národný bezpečnostný úrad | | | x |
16. | Podpredseda vlády SR pre ľudské práva a národnostné menšiny | 6 (5o,1z) | | |
17. | Generálna prokuratúra Slovenskej republiky | 8 (7o,1z) | | |
18. | Slovenská informačná služba | 4 (4o,0z) | | |
19. | Odbor vládnej agendy Úradu vlády | | | | x
20. | Úrad pre reguláciu sieťových odvetví | | | x |
21. | Slovenské národné stredisko pre ľudské práva | 1 (1o,0z) | | |
22. | o. z. Občan, demokracia a zodpovednosť | | | | x
23. | o. z. Nadácia  otvorenej spoločnosti | | | | x
24. | Verejnosť  (1 osoba) | Nevyhodnocujú sa
| SPOLU | 47 (37o,10z) | 0 (0o,0z) | 8 | 4

Vyhodnotenie vecných pripomienok je uvedené v tabuľkovej časti:

Subjekt | Číslo pripomienky | Text pripomienky | Typ | Vyh. | Spôsob vyhodnotenia

Ministerstvo školstva, vedy, výskumu 
a športu SR

1.

vlastný materiál 
Str.17 - požadované doplnenie údajov. V súlade so správou a návrhom úloh rezortu, ktoré boli zaslané listom podpredsedu vlády a ministra školstva SR podpredsedovi vlády a ministrovi vnútra SR pod číslom MŠ SR-3990/2010-09 dňa 22. 3. 2010 navrhujeme uviesť participáciu rezortu nasledovne: „Rezort MŠVVŠ SR sa podieľal na činnosti medzirezortnej Multidisciplinárnej integrovanej skupiny odborníkov zameranej na elimináciu rasovo motivovanej trestnej činnosti a extrémizmu pod koordináciou MV SR. Rezort realizoval systematické vzdelávanie pracovníkov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. Štátna školská inšpekcia monitorovala výchovno-vzdelávacie postupy a výchovno-vzdelávacie zariadenia s ohľadom na výskyt možných zdrojov extrémistickej ideológie. Rezort realizoval výskumnú úlohu, zameranú na prejavy násilia, intolerancie a extrémizmu u detí a mládeže.“

O

A

2.

vlastný materiál 
Str.22, Aktivita 1, Nástroj 5: „Vypracovať koncepciu boja proti diváckemu násiliu“ žiadame posunutie termínu na 31.12.2012. 
Odôvodnenie: Úloha nebola navrhnutá v rámci návrhu úloh rezortu, ktoré boli zaslané ministrovi vnútra SR listom ministra školstva pod číslom MŠ SR-3990/2010-09 dňa 22. 3. 2010 a nepremietla sa do plánu hlavných úloh MŠVVŠ SR na rok 2011. Po posunutí termínu bude zaradená na plánu hlavných úloh MŠVVŠ SR na rok 2012.

O

N

Zodpovedným subjektom  tohto nástroja je MV SR. MŠVVŠ SR je spolupracujú-cim subjektom, preto MV SR trvá na pôvodnom termíne,  t.j. do  31. 12. 2011.

3.

vlastný materiál  
Str. 25, cieľ 3., Aktivita 2., Nástroj 1.: Vzdelávať sudcov, prokurátorov a príslušníkov ozbrojených zborov a ozbrojených síl o aktuálnych trendoch v oblasti extrémizmu, rasovo motivovanej trestnej činnosti a iných foriem diskriminácie, vrátane nových aspektov páchania trestnej činnosti, charakteristikou páchateľov a premien vonkajšieho prejavu ich členov a sympatizantov– odporúčame vypustiť ako spolupracujúcu organizáciu MŠVVŠ SR. 
Odôvodnenie: Nepatrí do kompetencie MŠVVŠ SR. V rámci legislatívneho vymedzenia nie sú objektom vzdelávania MŠVVŠ SR sudcovia, prokurátori a príslušníci ozbrojených zborov a ozbrojených síl.

Z

A

4.

vlastný materiál 
Str. 25, Aktivita 5. , Nástroj 2 – „Vzdelávať pracovníkov zainteresovaných subjektov v oblasti predchádzania všetkým formám rasizmu a extrémizmu“ - odporúčame preformulovať nasledovne: Vzdelávať pracovníkov rezortu školstva v oblasti predchádzania všetkým formám rasizmu a extrémizmu“. 
Odôvodnenie: Vymedzenie kompetencie rezortu MŠVVŠ SR.

O

A

5.

vlastný materiál 
Str. 26, Nástroj 2 : „Zoznamovať žiakov a študentov všetkých typov škôl s prejavmi extrémizmu, rasizmu a inými formami diskriminácie a jeho nebezpečenstvom najmä prostredníctvom spolupráce s Policajným zborom, vzdelávacími inštitúciami a mimovládnymi organizáciami“ odporúčame preformulovať nasledovne: 
„Pripraviť pre školy a školské zriadenia aktuálne informácie o prejavoch extrémizmu na Slovensku na základe informácií od relevantných aktérov - MV SR, PZ, MVO, ktoré bude slúžiť ako zdroj pre uplatňovanie prevencie extrémizmu výchovno-vzdelávacom procese. Zodpovedný subjekt: MŠVVŠ SR 
Spolupráca: MV SR Termín: do 31. 12. 2012 Zdroje: v rámci rozpočtu pre jednotlivé ministerstvá Výsledok: Počet on-line informácií slúžiacich na vzdelávanie na relevantných webových stránkach.

O

A

6.

vlastný materiál 
Str. 26, Nástroj 3: Pokračovať v analyzovaní a monitorovaní výchovno-vzdelávacích postupov uplatňovaných vo výchovno-vzdelávacích zariadeniach s ohľadom na výskyt možných zdrojov extrémistickej ideológie. V časti Výsledok odporúčame nahradiť text nasledovne: Správy štátnej školskej inšpekcie. Odôvodenie: Besedy nie sú relevantným nástrojom na analyzovanie a monitorovanie postupov uplatňovaných vo výchovno-vzdelávacích zariadeniach s ohľadom na výskyt možných zdrojov extrémistickej ideológie. V rezorte školstva bola poverená Štátna školská inšpekcia úlohou monitoringu výchovy a vzdelávania s ohľadom na výskyt možných zdrojov extrémistickej ideológie.

O

A

7.

Vlastný materiál. 
Str. 26., Nástroj 4: Implementovať do vzdelávacej praxe overené príklady dobrej praxe ako aj iné zdroje odborných materiálov pripravených relevantnými odbornými inštitúciami. 
V časti Výsledok nahradiť text nasledovne: „Počet ponúknutých a počet implementovaných overených príkladov dobrej praxe“.

O

A

| 8. | Vlastný materiál. Str. 28, 5.cieľ, Nástroj 1 – odporúčame v časti Výsledok formuláciu: Počet a názvy predložených periodických správ, dokumentov, vyhlášok, odporúčaní a i. | O | A |

Ministerstvo 
kultúry SR

9.

Všeobecne k materiálu 
Odporúčame podrobiť celý text materiálu gramatickej kontrole, najmä vo vzťahu k používaniu interpunkčných znamienok.

O

A

| 10. | K časti 4.1.1. V prvom odseku v 3. vete odporúčame slovo „Českého“ nahradiť slovom „českého“.  Odôvodnenie: Oprava gramatickej chyby. | O | A |
| 11. | K časti 4.2. V siedmom odseku odporúčame štylisticky upraviť 2. vetu („V ostatnom období ...“). Odôvodnenie: Veta je štylisticky nesprávna a jej význam tým môže byť skreslený. | O | A |

12.

K časti 5.  
V poslednej vete odseku s názvom „Vzdelávanie“ odporúčame vypustiť slovo „pomológiu“ a súčasne navrhujeme zvážiť vypustenie celej vety. Odôvodnenie: Pomológia je náuka o pestovaní ovocia. Uvedená časť je venovaná potrebe vzdelávania odborníkov, pre ktorých boj proti extrémizmu súvisí s výkonom ich povolania, pričom sa v texte upozorňuje na ich neznalosť základných pojmov a definícií z oblasti extrémizmu. Posledná veta sa však vzťahuje už na „odbornú verejnosť“ t.j. odborníkov, pre ktorých by mal byť extrémizmus oblasťou ich vedeckého (výskumného) pôsobenia a je nepravdepodobné, že by táto skupina neskúmala jednotlivé formy extrémizmu v širšom kontexte. Vzhľadom na túto skutočnosť a aj na to, že „pozeranie na pojmológiu“ nemá zmysel, navrhujeme poslednú vetu tejto časti vypustiť.

O

A

13.

K časti 6.1. 
V prvej vete 1. odseku označenom „Ministerstvo vnútra SR“ navrhujeme slovo „zabezpečovaní“ nahradiť slovom „zabezpečovaný“ a v prvej vete 2. odseku navrhujeme slovo „výmenu“ nahradiť slovom „výmeny“. V odseku označenom „mimovládne organizácie“ navrhujeme slová „združenie participuje“ nahradiť slovami „mimovládne organizácie participujú“.  Odôvodnenie: Oprava gramatických a štylistických chýb.

O

A

14.

Vlastný materiál 
Na str. 18, časť „6.1 – Ministerstvo kultúry SR“ – požadované doplnenie údajov  Žiadame uviesť participáciu rezortu v nasledovnom znení: „Ministerstvo kultúry Slovenskej republiky v rámci boja proti extrémizmu zabezpečuje nešpecifickú primárnu prevenciu ako súčasť osvetovej činnosti podľa § 2 zákona č. 61/2000 Z. z. Ministerstvo kultúry Slovenskej republiky a organizácie v jeho zriaďovateľskej pôsobnosti napĺňajú predmetný cieľ predovšetkým organizovaním aktivít, ktorých cieľom je zmysluplné trávenie voľného času s dôrazom na výchovu k prosociálnosti a prokultúrnosti.“

O

A

15.

Vlastný materiál 
Na str. 27, 4. cieľ, Aktivita 2, Nástroj 5 Žiadame preformulovať úlohu a uviesť ju v nasledovnom znení:  „V rámci informačno-vzdelávacieho bulletinu Sociálna prevencia reflektovať problematiku extrémizmu.“ Zdôvodnenie: MK SR z finančných dôvodov nevie garantovať vydanie jedného monotematického periodika s tematikou extrémizmu v každom kalendárnom roku. Takáto špecifická prevencia, ktorej adresáti sa nachádzajú prevažne mimo rezortu kultúry, je prierezovou aktivitou, ktorá nepatrí medzi hlavné priority MK SR. Žiadne číslo informačno-vzdelávacieho bulletinu Sociálna prevencia nikdy nevyšlo monotematicky zamerané iba na problematiku extrémizmu. Téma extrémizmu je však priebežne reflektovaná.

O

A

| 16. | K časti 6.2. V písm. e) navrhujeme za slovo „bojom“ doplniť slová „proti extrémizmu“ a predložku „vo“ vypustiť.  Odôvodnenie: Štylistická a gramatická úprava. | O | A |

17.

4. Cieľ, Aktivita 2, Nástroj 1 
Zásadne nesúhlasíme s návrhom zodpovedného subjektu pri 4. Cieli, Aktivita 2, Nástroj 1: Vzdelávať a informovať verejnosť cestou Rozhlasu a televízie Slovenska prostredníctvom realizácie koncepcie mediálnej výchovy v Slovenskej republike tak, ako to navrhujete v návrhu Koncepcie boja proti extrémizmu na roky 2011 – 2014, kde je ako zodpovedný subjekt výlučne uvedené MK SR. 
Rozhlas a televízia Slovenska je podľa § 2 ods. 1 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov verejnoprávna, národná, nezávislá, informačná, kultúrna a vzdelávacia inštitúcia, ktorá poskytuje službu verejnosti v oblasti rozhlasového a televízneho vysielania a za vysielanie a programovú štruktúru programových služieb tejto inštitúcie zodpovedá jej generálny riaditeľ. Ministerstvo kultúry SR, ktoré je podľa § 18 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov o. i. ústredným orgánom štátnej správy v oblasti médií a audiovízie, nemôže žiadnym spôsobom zasahovať do činnosti verejnoprávneho vysielateľa a nemôže ani ovplyvňovať charakter programov. Dňa 16. februára 2011 bolo v Trnave slávnostne otvorené už spomínané Centrum mediálnej gramotnosti, ktoré vzniklo z iniciatívy Fakulty masmediálnej komunikácie Univerzity sv. Cyrila a Metoda. Jeho hlavnými úlohami budú koordinácia činností v oblasti mediálnej výchovy, usmerňovanie tvorby koncepcie mediálnej výchovy, realizovanie výskumov a projektov pre túto oblasť. V rámci svojej činnosti bude spolupracovať so všetkými zainteresovanými subjektmi z rezortu kultúry a školstva, z oblasti spoločenskovedných disciplín, s nezávislými inštitúciami a odborníkmi. Prvou aktivitou Centra mediálnej gramotnosti bolo zriadenie webového portálu o mediálnej výchove na Slovensku www.medialnavychova.sk, ktorý poskytuje kompletné výskumné správy, nové učebné materiály, publikácie, metodické príručky, ukážkové hodiny a rôzne ďalšie materiály nielen zo Slovenska, ale aj zo zahraničia. Parciálnou témou mediálnej výchovy sú aj oblasti prezentácie násilia a extrémizmu v médiách, ako aj výskum týchto oblastí. Závery a odporúčania výskumnej činnosti budú využívané pri tvorbe koncepcie mediálnej výchovy, ako aj pre prax a exekutívu a budú sprístupňované pravidelne verejnosti. Zriadenie Centra mediálnej výchovy bolo aj jednou z hlavných úloh Ministerstva kultúry SR vyplývajúcich z Koncepcie mediálnej výchovy v Slovenskej republike v kontexte celoživotného vzdelávania a malo byť zriadené Ministerstvom kultúry SR v termíne do 1. januára 2011 ako súčasť existujúcej inštitúcie v rezorte kultúry a finančné zabezpečenie činnosti centra malo byť zdrojovo kryté z rozpočtovej kapitoly Ministerstva kultúry SR na príslušný rok. Vzhľadom na súčasnú ekonomickú situáciu, úsporné opatrenia a tým aj možnosti rezortu kultúry, Ministerstvo kultúry SR v stanovenom termíne uvedené centrum nezriadilo a požiadalo o zrušenie úloh, ktoré boli ministrovi kultúry uložené uznesením vlády Slovenskej republiky č. 923 zo 16. decembra 2009 ku Koncepcii mediálnej výchovy v Slovenskej republike v kontexte celoživotného vzdelávania. Ministerstvo kultúry SR bude však spolupracovať s novovzniknutým Centrom mediálnej gramotnosti a aktívne bude presadzovať zaradenie mediálnej výchovy do celoživotného neformálneho vzdelávania. Súčasne bude mapovať aktivity nezávislých inštitúcií a nezávislých odborníkov a priebežne sumarizovať stav a výsledky v oblasti mediálnej výchovy v podmienkach Slovenskej republiky. Na základe analýz a hodnotenia dosiahnutých výsledkov bude následne formulovať odporúčania a návrhy pre ďalšiu činnosť v tejto oblasti. Vzhľadom na vyššie uvedené a vzhľadom na skutočnosť, že Slovenské národné stredisko pre ľudské práva sa podieľa na plnení úloh vyplývajúcich z koncepcie boja proti extrémizmu, navrhujeme, aby Slovenské národné stredisko pre ľudské práva v spolupráci s Centrom mediálnej gramotnosti pripravilo vzdelávací projekt (programový cyklus) zameraný na prevenciu voči všetkým formám extrémizmu, ktorý by predložilo Rozhlasu a televízii Slovenska. Návrh je však potrebné konzultovať s uvedenými subjektmi.

Z

A

Nástroj 1, aktivita 2, cieľ 4 bol z materiálu vypustený.

18.

3. Cieľ, Aktivita 2, Nástroj 1: 
Zásadne nesúhlasíme s návrhom zodpovedného subjektu pri 3. Cieli, Aktivita 2, Nástroj 1: Vzdelávať sudcov, prokurátorov a príslušníkov ozbrojených síl o aktuálnych trendoch v oblasti extrémizmu, rasovo motivovanej trestnej činnosti a iných foriem diskriminácie, vrátane nových aspektov páchania trestnej činnosti, charakteristikou páchateľov a premien vonkajšieho prejavu ich členov a sympatizantov, kde je okrem MV SR, MO SR, GP SR, SIS, MS SR, MŠVVŠ SR, MPSVR SR, ÚV SR ako zodpovedných subjektov, uvedené ako zodpovedný subjekt aj MK SR. V zmysle § 18 ods. 1 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov je Ministerstvo kultúry Slovenskej republiky ústredným orgánom štátnej správy pre:
a) štátny jazyk, 
b) ochranu pamiatkového fondu, kultúrne dedičstvo a knihovníctvo, 
c) umenie, 
d) autorské právo a práva súvisiace s autorským právom, 
e) osvetovú činnosť a ľudovú umeleckú výrobu, 
f) prezentáciu slovenskej kultúry v zahraničí, 
g) vzťahy s cirkvami a náboženskými spoločnosťami, 
h) médiá a audiovíziu. 
Na základe vyššie citovaného zákona a zákona č. 61/2000 Z. z. o osvetovej činnosti, vykonáva Ministerstvo kultúry Slovenskej republiky prostredníctvom Národného osvetového centra, ako jednej zo svojich organizácií v zriaďovateľskej pôsobnosti, osvetovú činnosť v oblasti extrémizmu, nie však činnosť vzdelávaciu. 
V nadväznosti na uvedené preto navrhujeme, aby sa zo zodpovedných subjektov pri 3. Cieli, Aktivita 2, Nástroj 1 návrhu koncepcie vypustilo slovo „MK SR“ a Ministerstvo kultúry Slovenskej republiky bolo ako subjekt zbavené zodpovednosti za plnenie predmetnej úlohy.

Z

A

19.

Časti 4.3. materiálu 
Všetky slová odseku 2 navrhujeme vypustiť a nahradiť slovami: „Na území SR vyvíjajú činnosť okrem registrovaných cirkví a náboženských spoločností aj viaceré neregistrované náboženské spoločnosti. Na Slovensku pôsobí približne 50 väčších štátom neregistrovaných duchovných spoločenstiev. K najznámejším patria: Kresťanské spoločenstvá, Slovo života, hnutie Hare Krišna, Cirkev zjednotenia (munisti), Scientologická cirkev, hnutie Grálu, Sri Chinmoy, Sahája jóga, Slobodná ľudová misia a ďalšie. 
Niektoré z nich hrubo a vedome zneužívajú náboženstvo a náboženské cítenie na nekalú a netransparentnú činnosť s cieľom podmaniť si človeka a manipulovať s jeho vôľou a vedomím. Podsúvajú verejnosti rôzne katastrofické scenáre, vykresľujú skazený a trpko skúšaný svet a vinu pripisujú zlyhaniu politických či náboženských inštitúcií a ich neschopnosti vyviesť ľudstvo z marazmu. Namiesto racionálnych a reálnych riešení veľakrát iba zneužívajú duchovný a mravný úpadok, stratu hodnotovej orientácie, krízu súčasnej rodiny a oživujú v ľuďoch sklon k poverám, východným mystériám, okultizmu, ezoterike a všetkému, čo speje k úniku od reality a vytvára imaginárny svet plný falošných očakávaní a nádejí. Svet, ktorý sa uzatvára sám do seba a strháva so sebou všetkých, ktorí doň vstúpia.“

O

A

Slovenská informačná služba

20.

K bodu 1. štvrtý odsek  
Navrhujeme text „Za nežiaduci jav je tiež nutné považovať“ nahradiť textom „Za nežiaduce je tiež nutné považovať skutočnosť“. 
Ide o legislatívno-technickú pripomienku.

O

A

21.

K bodu 6.1  
Navrhujeme za text „Slovenská informačná služba,“ doplniť text: 
„Slovenská informačná služba podľa zákona NR SR č. 46/1993 Z. z. o Slovenskej informačnej službe v znení neskorších predpisov plní úlohy aj na úseku boja proti extrémizmu, a to spravodajskou činnosťou zameranou najmä na organizované formy extrémizmu. Táto spravodajská činnosť je zameraná o. i. aj na získavanie, sústreďovanie a vyhodnocovanie informácií, ktoré sa týkajú ekonomického, personálneho, sociálneho a organizačného zázemia extrémistických skupín, vrátane ich finančného zabezpečenia a nakladania s peňažnými prostriedkami. Zákonom ustanovené úlohy Slovenskej informačnej služby na tomto úseku podrobnejšie upravuje Strategické zameranie činnosti Slovenskej informačnej služby, ktoré schválila Bezpečnostná rada Slovenskej republiky dňa 29. 1. 2007. Na základe tohto strategického a koncepčného dokumentu Slovenská informačná služba svoje aktivity zameriava na bezpečnostné hrozby spojené s extrémizmom nielen na území Slovenskej republiky, ale aj v zahraničí, predovšetkým na extrémistické prejavy a aktivity, ktoré vychádzajú z rasovej, národnostnej, ideologickej, politickej, sociálnej alebo náboženskej nenávisti alebo nadradenosti, ktoré smerujú proti demokratickému politickému zriadeniu a ohrozujú bezpečnosť občanov a medzinárodného spoločenstva.“.

O

A

| 22. | K bodu 7. 2 k 2. Cieľu V označení Aktivity 1 navrhujeme slová „ozbrojených zložiek“ nahradiť slovami „bezpečnostných zložiek“.  Ide o legislatívno-technickú pripomienku. | O | A |
| 23. | K bodu 7. 2 k 3. Cieľu V označení Aktivity 2 a Nástroja 1 navrhujeme slová „ozbrojených zborov“ nahradiť slovami „bezpečnostných zložiek“.  Ide o legislatívno-technickú pripomienku. | O | A |

Ministerstvo 
obrany SR

24.

vlastný materiál - 6.1 Inštitucionálna časť 
K textu „Ministerstvo obrany SR“ žiadame doplniť text v znení: „V rámci Ministerstva obrany SR je boj s extrémizmom zabezpečovaný centrálne prostredníctvom oddelenia odhaľovania a dokumentovania trestnej činnosti analýz a prevencie kriminality (ďalej len „oddelenie odhaľovania a dokumentovania trestnej činnosti“) a oddelenia policajných činností (ďalej len „oddelenie policajných činností“), odboru policajného výkonu, Riaditeľstva Vojenskej polície. Oddelenie odhaľovania a dokumentovania trestnej činnosti analýz a prevencie kriminality metodicky riadi a kontroluje priebeh skráteného vyšetrovania u prečinov extrémizmu, vedie evidencie a štatistiky v pôsobnosti Vojenskej polície a riadi realizáciu prevencie (osvetová a prednášková činnosť, tvorba interných normatívnych aktov, tvorba preventívnych programov) v oblasti extrémizmu. Oddelenie policajných činností riadi a kontroluje policajný výkon, (hliadková činnosť a i.) v oblasti boja proti extrémizmu. 
Útvary Vojenskej polície participujú v oblasti extrémizmu na úrovni skráteného vyšetrovania u prečinov a vyhľadávajú a objasňujú trestné činy extrémizmu. Na úrovni útvarov Vojenskej polície je realizovaná hliadková činnosť formou preventívno-bezpečnostných akcií a preventívnych kontrol za účelom vyhľadávania a získavania poznatkov o trestných činoch extrémizmu v pôsobnosti Vojenskej polície. 
Riaditeľ Vojenskej polície je menovaným členom medzirezortného Expertízneho koordinačného orgánu pre boj so zločinnosťou a dvaja poverení príslušníci Vojenskej polície sú členmi Multidisciplinárnej integrovanej skupiny odborníkov zameranej na elimináciu rasovo motivovanej trestnej činnosti a extrémizmu (MISO). Vojenská polícia vyhodnocuje každoročne situáciu v oblasti extrémizmu a rasizmu v rezorte ministerstva obrany a je súčasťou mechanizmu toku informácií medzi Policajným zborom, Slovenskou informačnou službou a Vojenským obranným spravodajstvom v oblasti plnenia úloh v boji proti extrémizmu a rasizmu. Vojenská polícia oboznamuje príslušníkov ozbrojených síl o aktuálnych trendoch v oblasti extrémizmu, rasovo motivovanej trestnej činnosti a iných formách diskriminácie“.

O

A

Ministerstvo zahraničných vecí SR

25.

vlastný materiál 
V cieli č. 5 „Implementácia záväzkov vyplývajúcich z medzinárodných dohovorov a zmlúv v oblasti extrémizmu a rasovo motivovanej trestnej činnosti“, nástroji 2, navrhujeme v časti zdroje zmeniť text „v rámci rozpočtu MZV SR“ na „v rámci rozpočtu pre jednotlivé ministerstvá“

O

A

Generálna prokuratúra SR

26.

K bodu 1 
V záujme skvalitnenia dokumentu odporúčame dopracovať kapitolu o informácie týkajúce sa nadviazania na predchádzajúcu koncepciu, najmä o charakteristiku v čom sa líšia východiská a navrhovaný prístup boja proti extrémizmu.

O

N

Nadväznosť uvedená  v úvode predloženej koncepcie je postačujúca.

27.

K bodu 3 
Navrhujeme používať všeobecný pojem „trestné činy z nenávisti“ a nerozlišovať druhy trestných činov (zločin z nenávisti – viď diskrepancie v texte – napr. 4., 5. a 6. odsek), inak by bolo tieto termíny potom potrebné jednoznačne vyjadriť v kontexte platného Trestného zákona. Odporúčame problematiku „definície“, resp. rámcového vymedzenia pojmu „extrémizmus“ zhutniť. Text stráca dynamiku, problematikou definície sa zaoberá opakovane viacero odsekov, pričom tieto neobsahujú vnútornú logickú gradáciu.

O

A

28.

K bodu 4 
V úvode kapitoly by bolo vhodné doplniť informáciu o porovnania o všeobecných trendoch, vývoji, ktorý bol zaznamenaný od poslednej koncepcie, inak pôjde len o formálny úvod. Takými informáciami by mali byť najmä skutočnosti svedčiace o hodnotení kvalitatívnej zmeny extrémistických skupín (formálne, organizačné aspekty existencie), porovnanie vekového a vzdelanostného zloženia členov extrémistických skupín, posúdenie prvku všeobecného trendu zapájania sa do reálneho politického života spoločnosti v rámci prístupných demokratických inštitútov, zhodnotenie vývoja všeobecných trendov v oblasti prejavov agresivity a prítomnosti násilia na akciách usporiadanými extrémistami, vývoj organizačných schopností a podobne.

O

N

Požadované informácie sú dostatočne spracované  v prílohe č. 3.  k návrhu koncepcie.

29.

K bodu 5 
V texte absentuje analýza schopností štátu a miestnej samosprávy. Minimálne by bolo vhodné poukázať na problematiku (problémy) zhromažďovacieho práva a aktuálnu judikatúru súdov v predmetnej oblasti.

O

N

Materiál si túto analýzu nevyžaduje.

30.

K bodu 6.1 
V bode 6.1 označenom ako Spolupráca medzi inštitúciami – Inštitucionálna časť žiada ministerstvo generálnu prokuratúru doplniť v rámci pripomienkového konania, ako rezort participuje na boji proti extrémizmu. Zo strany prokuratúry bude v priebehu rokov 2011 - 2014 plnenie úloh vyplývajúcich z koncepcie boja proti extrémizmu a predchádzaniu všetkým formám diskriminácie, rasizmu, xenofóbie, antisemitizmu a ostatným prejavom intolerancie priebežne realizované jednak podľa vlastného rezortného plánu, ako aj s ohľadom na uznesenie vlády Slovenskej republiky č. 368 z 3. mája 2006 o plnení úloh vyplývajúcich z koncepcie boja proti extrémizmu. 
I naďalej bude venovaná trestným činom s touto problematikou osobitná pozornosť. O týchto trestných veciach vedie generálna prokuratúra stálu presnú evidenciu v rámci nariadenej správovej povinnosti vo vzťahu k podriadeným okresným a krajským prokuratúram. 
Túto činnosť prokuratúry umocňuje aj vydanie príkazu generálneho prokurátora Slovenskej republiky poradové číslo 2/2010 zo dňa 1. februára 2010 o oznamovaní mimoriadnych udalostí a podávaní správ v trestných veciach, kde je okrem iného vo vzťahu ku krajským a okresným prokuratúram nariadená povinnosť podávať podrobné správy o stave konania o trestných činoch extrémizmu a rasovo motivovaných trestných činoch, pričom tieto tunajšia prokuratúra sleduje až do právoplatného ukončenia trestného konania. Trestnú činnosť s extrémistickými prvkami sledujú a vykonávajú dozor v predsúdnom konaní, ako aj potom následne po podaní obžaloby na súdoch vybraní prokurátori na jednotlivých okresných a krajských prokuratúrach, ako aj na tunajšej prokuratúre, takže i v tomto smere dochádza k určitej špecializácii, ktorá vlastne kopíruje aj činnosť jednotlivých policajných útvarov s obdobným zameraním. Generálna prokuratúra ďalej v jednotlivých konkrétnych trestných veciach zaujíma stanoviská, v ktorých pre podriadené prokuratúry reaguje osobitnými pokynmi, pričom tak robí vo veciach, kde prebieha prípravné konanie, ako aj vo veciach, ktoré preskúmava v rámci vybavovania podnetov podľa § 31 a 34 zákona č. 153/2001 Z. z. o prokuratúre v znení neskorších predpisov. Prokuratúra bude i v ďalšom období usmerňovať podriadených prokurátorov, aby sa nimi vybraní prokurátori zúčastňovali v obvodoch ich pôsobnosti seminárov a školení so zameraním na problematiku dodržiavania ľudských práv a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. Poverený prokurátor generálnej prokuratúry sa v priebehu obdobia rokov 2011 - 2014, resp. v ďalšom období bude zúčastňovať seminárov a školení, ktoré budú zorganizované jednotlivými policajnými súčasťami, ako aj v spolupráci s Justičnou akadémiou v Pezinku navrhne a vykoná podľa plánu akadémie lektorský seminár s vybranými prokurátormi zameraný na tému extrémizmu a s tým súvisiacu problematiku. 
Prokurátor trestného odboru generálnej prokuratúry sa bude pravidelne zúčastňovať aj v ďalšom období zasadnutí multidisciplinárnej integrovanej skupiny odborníkov zameranej na elimináciu rasovo-motivovanej trestnej činnosti a extrémizmu zriadenej pri Ministerstve vnútra Slovenskej republiky, ako aj sa bude zúčastňovať na zasadnutiach Medzirezortnej pracovnej skupiny na realizáciu Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

O

A

| 31. | K bodu 7 (1. Cieľ) 1. Cieľ, Aktivita 1, Nástroj 1 - Z materiálu nevyplynula potreba zaviesť „prísnejší postih“ páchateľov. Odporúčame to vyjadriť priamo v texte. | O | A |

32.

K bodu 7 (2. Cieľ) 
2. Cieľ, Aktivita 2, Nástroj 1 Predkladaný materiál stanovuje pre prokuratúru v druhom cieli ako aktivitu č. 2 (nástroj 1) vypracovanie a úpravu metodických materiálov ako účinnú ochranu pred extrémizmom a rasovo motivovanou trestnou činnosťou, pričom v tejto súvislosti je určená pre rezort prokuratúry konkrétna úloha spočívajúca vo vypracovaní metodiky vyšetrovania extrémistických a rasovo motivovaných trestných činov pre prokurátorov. 
Generálna prokuratúra súhlasí s takouto aktivitou, ale znenie tejto úlohy navrhuje formulovať ako „Vypracovanie metodického pokynu generálneho prokurátora so zameraním na postup prokurátorov pri výkone dozoru nad zachovávaním zákonnosti v oblasti rasovo motivovanej trestnej činnosti a extrémizmu v predsúdnom konaní a v konaní pred súdom“. 
Termín na splnenie tejto úlohy by mal byť rovnaký, ako je stanovený pre rezort ministerstva vnútra (nástroj 2 aktivity č. 2), kde ide o plnenie úlohy s rovnakou problematikou, pričom nie je vylúčené (dokonca predpokladáme), že pri ich plnení budú obidva rezorty vzájomne úzko spolupracovať.
Navrhujeme preto posunúť plnenie tohto bodu na rovnaký termín (31.12.2012).

Z

A

33.

K bodu 7 
3. Cieľ, Aktivita 5 - Navrhujeme prijať nástroj (zodpovedný subjekt MV SR v spolupráci s GP SR a MS SR) za účelom zabezpečenia jednotného rozsahu a koherentného spôsobu vykazovania štatistických údajov pre potreby problematiky Hate Crimes, termín do konca roka 2011. 
4. Cieľ - Navrhujeme prijať nástroj smerujúci k zabezpečeniu koordinácie postupov v mediálnej oblasti a informovanosti verejnosti k otvorenému a zodpovednému spravodajstvu v boji proti dezinformácii, demagógii a extrémizmu (zodpovedný subjekt MK).

O

N

Z koncepcie nevyplýva potreba vykazovania štatistických údajov pre problematiku Hate Crime.

K cieľu 4 pozri vyhodnotenie pripomienky MK SR pod č. 17. tohto vyhodnotenia.

Ministerstvo zdravotníctva 
SR

34.

Kapitola č. 6 v časti 6.1 - Ministerstvo zdravotníctva SR, V rámci pripomienkového konania, žiadame doplniť, ako ministerstvo participuje na boji proti extrémizmu. 
Uvedenú požiadavku žiadame odstrániť. Odôvodnenie: Ministerstvo zdravotníctva Slovenskej republiky neparticipovalo na boji proti extrémizmu a necíti sa ako hlavný participujúci subjekt aj vzhľadom na skutočnosť, že sa nepodieľa na zabezpečení jednotlivých cieľov v Návrhu koncepcie boja proti extrémizmu na roky 2011 - 2014.

Z

A

Podpredseda vlády SR pre ľudské práva a národnostné menšiny

35.

str. 21, cieľ 2, nástroj 3 
Skrátiť vetu a vypustiť "...a prispievajú k implementácii myšlienok humanizmu za účelom získavania informácií k problematike extrémizmu a rasovo motivovanej trestnej činnosti".  Zmeniť formuláciu výsledku tejto úlohy na "typy a počet realizovaných aktivít"

O

A

36.

str. 21, cieľ 2, nástroj 4 
Vypustiť vo formulácii úlohy slovné spojenie "ďalších štátnych orgánov" a vypustiť zo spolupracujúcich subjektov MŠVVŠ SR, MPSVR SR a MK SR vzhľadom na potrebu vytvorenia špecifickej pracovnej skupiny vytvorenej len zo silových rezortov a GP SR.

O

A

37.

str. 21, cieľ č. 2 
Vložiť nástroj 6: Vytvoriť pracovnú skupinu k problematike extrémizmu v pôsobnosti Výboru pre predchádzanie a elimináciu rasizmu, xenofóbie, antisemitizmu a ostatných foriem intolerancie v rámci Rady vlády SR pre ľudské práva, národnostné menšiny a rodovú rovnosť - s cieľom vytvoriť medzirezortnú platformu zameranú na riešenie otázok a problémov v oblasti eliminácie rasizmu, xenofóbie, antisemitizmu a ostatných foriem intolerancie. Spolupráca: relevantné orgány štátnej správy a samosprávy, MVO a nezávislí experti podľa rozhodnutia výboru Termín: 2011 Zdroje: ÚV SR Výsledok: zriadenie pracovnej skupiny a odštartovanie činnosti

O

A

38.

návrh uznesenia 
Doplniť a zmeniť návrh uznesenia takto: 
odporúčame upraviť v bode B.4. textáciu nasledovne: 
ministrovi vnútra Predložiť na rokovanie vlády správu o plnení úloh vyplývajúcich z koncepcie boja proti extrémizmu do 31. mája 2012 a následne každoročne do 31. mája.  Dôvod: Navrhovaná úprava – vypustene časti týkajúcej sa aktualizácie úloh súvisí s nasledovným návrhom, ktorý mení spôsob aktualizácie celej koncepcie, vrátane jej úloh. Zmenu termínu z 31.mája 2013 na 31.mája 2012 navrhujeme z dôvodu aby bolo možné kontinuálne sledovať plnenie úloh vyplývajúcich z plnenia koncepcie. 
2. Návrh uznesenia – navrhujeme doplniť nový bod uznesenia B.5. v nasledovnom znení: 
podpredsedovi vlády pre ľudské práva a národnostné menšiny – predsedovi Rady vlády SR pre ľudské práva, národnostné menšiny a rodovú rovnosť Predložiť na rokovanie vlády aktualizáciu koncepcie boja proti extrémizmu na roky 2011-2014 do 31.mája 2012 a následne každoročne do 31. mája.  Dôvod: vzhľadom na nadrezortný charakter koncepcie a jej úloh ako i na skutočnosť, že v rámci Rady vlády pre ľudské práva, národnostné menšiny a rodovú rovnosť bol zriadený Výbor pre elimináciu a predchádzanie rasizmu, xenofóbie, antisemitizmu a ostatných foriem intolerancie, považujeme za vhodné, aby sa aktualizáciou koncepcie zaoberal tento stály poradný orgán vlády. Tento výbor by v budúcnosti mal plniť úlohy súvisiace s prerokovaním a aktualizáciou koncepcie, ktoré v minulosti vykonávala Multidisciplinárna integrovaná skupina odborníkov (MISO) zameraná na elimináciu rasovo motivovanej trestnej činnosti a extrémizmu zriadená pri Medzirezortnom expertnom koordinačnom orgáne pre boj so zločinnosťou. Predkladateľom aktualizovanej koncepcie by preto mal byť každoročne podpredseda vlády pre ľudské práva a národnostné menšiny, ktorý je predsedom Rady vlády pre ľudské práva, národnostné menšiny a rodovú rovnosť.

Z

N

Na rozporovom konaní uskutočnenom  26. 5. 2011 medzi zástupcami MV SR a zástupcami sekcie ľudských práv a rovnakého zaobchádzania Úradu vlády SR bol rozpor odstránený.   
Návrh uznesenia bol upravený tak, že pre bod:
-	B.3.  bol stanovený nový termín – 
    „do 30. júna 2012“,
-	B.4. bol stanovený nový termín –    „do 30. septembra 2012 a následne každoročne do 30. septembra“ a zároveň ako druhý nositeľ tejto úlohy bol doplnený podpredseda vlády  SR pre ľudské práva a národnostné menšiny.

39.

návrh uznesenia 
Navrhujeme doplniť bod C uznesenia o nasledovné subjekty:
ZMOS, Únia miest a obcí Slovenska, SK8.  
Vyššie uvedené subjekty takisto navrhujeme doplniť do zoznamu subjektov, ktorým sa uznesenie dáva na vedomie. 
Dôvod: niektoré z úloh obsiahnutých v koncepcii s budú vyžadovať spoluprácu predstaviteľov samosprávy, preto navrhujeme doplniť zoznam spolupracujúcich subjektov o tieto organizácie.

O

A

| 40. | všeobecná Navrhujeme skontrolovať a upraviť zoznam  zodpovedných rezortov pri jednotlivých úlohách z hľadiska ich vecnej príslušnosti a kompetencií v danej oblasti. | O | A |

Ministerstvo spravodlivosti SR

41.

ad Aktivita 1 : úprava právnych predpisov 
Nástroj 2 – spracovanie operatívnej databázy symbolov pre potreby sudcov, prokurátorov a príslušníkov PZ na účely postupu pred začatím trestného stíhania s cieľom dynamizovať priebeh predsúdneho konania. Ministerstvo spravodlivosti SR nesúhlasí s gestorstvom zadanej úlohy. Odôvodnenie: Ministerstvo spravodlivosti SR nemá materiálne ani personálne zdroje pre splnenie danej úlohy a s problematikou extrémistických symbolov prakticky neprichádza do kontaktu. Preto sa javí byť vhodnejším, aby bolo za zodpovedný subjekt určené Ministerstvo vnútra SR, ktoré má vo všetkých smeroch pre spracovanie operatívnej databázy extrémistických symbolov vytvorené vhodnejšie podmienky, vrátane osobitných špecializovaných odborov (odbor extrémizmu a diváckeho násilia Úradu kriminálnej polície PPZ ako aj špecializované útvary na nižších úrovniach) a tiež praktické skúsenosti a aj skúsenosti z medzinárodnej spolupráce v oblasti extrémizmu. Poukazujeme taktiež na samotné znenie tejto úlohy, ktorej cieľom má byť dynamizácia priebehu predsúdneho konania (t.j. prípravného konania, v ktorom dominantnú úlohu zohrávajú orgány činné v trestnom konaní a nie súdy).

Z

A

Nástroj 2 bol z materiálu vypustený.

42.

ad Aktivita 1 : úprava právnych predpisov 
Nástroj 3 – zriadenie znaleckého odboru pre súdnych znalcov z dôvodu zabezpečenia odborného posudzovania a kvalifikovania trestných činov extrémizmu. Ministerstvo spravodlivosti SR sa nebráni tomu, aby v prípade, ak vznikne z praktického hľadiska naliehavá potreba riešenia odborného posudzovania prejavov extrémizmu a ich vymedzenia, bol takýto znalecký odbor zriadený. Je však potrebné uviesť, že zriadeniu znaleckého odboru musí predchádzať: 
a) jeho obsahové vymedzenie t.j. vymedzenie, aké odborné otázky vlastne majú posudzovať znalci zapísaní v predmetnom odbore. Nie je mysliteľné, aby obsah mal byť vymedzený typovo slovným spojením: „odborné posudzovanie a kvalifikovanie trestných činov extrémizmu“. Úlohou súdneho znalca je vyjadrovať sa k odborným skutkovým otázkam, v žiadnom prípade posudzovať a ani kvalifikovať trestný čin resp. či nejaký skutok je trestným činom. O zriadení znaleckého odboru je možné uvažovať len vtedy, ak bude mať zadefinované obsahové vymedzenie. To obsahové vymedzenie, ktoré by malo vyplývať z opisu nástroja č. 3 nenaznačuje možné obsahové vymedzenie, takže k tejto úlohe nie je možné sa zatiaľ vôbec vecne vyjadriť,
b) posúdenie vzdelanie znalcov v odbore - nie je zrejmé aké vzdelanie by mali mať znalci, ktorí by mohli resp. mali posudzovať otázky extrémizmu (história, politológia, heraldika, vexilológia), 
c) nie je zrejmé, ako by znalci preukazovali svoju odbornú spôsobilosť resp. aká inštitúcia by garantovala ich špecializované vzdelávanie. Ako sme už naznačili, vytvorenie nového znaleckého odboru nie je z formálneho hľadiska nepredstaviteľné, avšak pred jeho vytvorením je potrebné ustáliť viacero otázok, ktoré sú s vytvorením odboru spojené a taktiež spresniť vymedzenie zadanej úlohy.

Z

A

Na základe osobných konzultácií zástupcov úradu kriminálnej polície prezídia PZ so zástupcami MS SR bola pripomienka  akceptovaná a premietnutá do materiálu podľa formulácie navrhnutej MS SR.

43.

ad Aktivita 2 : Vypracovanie a úprava metodických materiálov 
Nástroj 3 – vypracovanie metodiky postupu zamestnancov samosprávy pri organizovaní verejných zhromaždení v zmysle zák. č. 84/1990 Zb. o zhromažďovacom práve. Ministerstvo spravodlivosti SR nesúhlasí so spolugestorstvom zadanej úlohy.  Odôvodnenie : Problematika samosprávy, vrátane organizovania verejných zhromaždení, vecne nespadá pod rezort Ministerstva spravodlivosti SR. Nevidíme preto logické opodstatnenie byť spolugestorom tejto úlohy.

O

A

Ministerstvo 
financií SR

44.

K návrhu uznesenia vlády SR : V nadväznosti na vyššie uvedené žiadam vypustiť podpredsedu vlády a ministra financií z úlohy B. návrhu uznesenia vlády SR. Pre Ministerstvo financií SR nevyplývajú úlohy, za ktoré by mal byť rezort zodpovedný, a takéto úlohy nevyplynuli ani z predchádzajúcej koncepcie boja proti extrémizmu, ktorá bola prijatá uznesením vlády SR č. 368/2006. V materiáli v časti 1. Úvod sa konštatuje, že táto koncepcia nadväzuje na v súčasnosti ešte platnú koncepciu, schválenú uznesením vlády SR č. 368/2006.

Z

A

45.

K vlastnému materiálu 
Žiadam vypustiť Ministerstvo financií SR z aktivity 1 (nástroje 1 a 3) v rámci 2. cieľa: Účinná ochrana pred extrémizmom a rasovo motivovanou trestnou činnosťou, nakoľko tieto úlohy nepatria do kompetencie Ministerstva financií SR.

Z

A

46.

K doložke vybraných vplyvov 
V tabuľke č. 1 doložky vybraných vplyvov v časti „financovanie zabezpečené v rozpočte“ je potrebné uviesť financovanie v členení podľa jednotlivých dotknutých subjektov verejnej správy,  pričom je potrebné uviesť aj kódy programov všetkých dotknutých subjektov, z ktorých budú tieto výdavky financované.

O

N

Príslušné subjekty nepredložili MV SR požadované kódy programov.

Slovenské národné stredisko pre ľudské práva | 47. | Úpravy termínov úloh v časti c. 4 Zvyšovanie právneho vedomia a informovanie verejnosti v Aktivite 3, Nástroj 1, 2. za Slovenské národne stredisko pre ľudské práva (30. 4. 2011). | O | A |

Verejnosť
(1 osoba)

48.

K celému materiálu 
Navrhujem vypustiť označenie "antiglobalistický". Zdôvodnenie: Tento nešťastne zvolený pojem je používaný najmä médiami (obvykle úplne nesprávne) a samotní odporcovia rôznych foriem globalizácie ho vôbec nepoužívajú. Tento pojem je úplne nevhodný, nakoľko zhŕňa veľmi odlišné skupiny. Najčastejšie sú označovaní ako "antiglobalisti" kritici dnešnej podoby ekonomickej globalizácie. Kritikmi tejto podoby je však aj množstvo odborníkov a často prichádza k ich nevhodnému zahrnutiu do tejto skupiny. 
Takzvaní "antiglobalisti" obvykle nemajú problém s inými podobami globalizácie okrem ekonomickej globalizácie a naopak považujú za pozitívnu globalizáciu ľudských práv, spolupráce, ľudskej solidarity a podobne.

-

-

Podľa  metodického pokynu na prípravu a predkladanie materiálov na rokovanie vlády SR (pozri www.vlada.gov.sk/mp ods. 1 časť 3.2.) sa tieto pripomienky verejnosti nevyhodnocujú, keďže nejde o hromadnú pripomienku. Výlučne zo štatistických dôvodov sa vo vyhodnotení uvádza počet osôb zo strany verejnosti, ktoré k materiálu zaslali pripomienky.

49.

K celému materiálu 
V sekcii o ľavicovom extrémizme sa vyskytujú texty, ktoré sú v podobných materiáloch zverejňované posledných 10 rokov takmer bez zmeny. Zdá sa, že autori si s tým nedali príliš veľkú námahu.

-

-

-

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná